PROGRAMSKI IZVEŠTAJ O RADU KULTURNOG CENTRA VRŠAC ZA 2013.
UVOD

Kulturni centar Vršac je u 2013. godini oslanjajući se na svoju misiju, a u nameri da doprinese težnjama da se kultura generalno pomeri sa mrtve tačke, ostvario zavidan broj programa (111) sa skromnim budžetom. Ukupan budžet za 2013. godinu, uz tri rebalansa, izosio je 18.237.000 dinara, sa realizacijom od 89,97%. Deo namenjen programima iznosio je 4.803.000 (ostali izvori 197.000), uz napomenu da se u ovom iznosu nalazi i manifestacija Vršački venac - podaci su priloženi u posebnom programskom i finansijskom izveštaju.
U vremenu u kome živimo razlika između razvijenih društava, u kontekstu sistemske podrške kulturi, vidjiva je pre svega u brzini praćenja savremenih tokova, tehnologija, kvalitetnih i visokobudžetnih programa. Da bi kod korisnika programa Kulturnog centra Vršac ipak stvorili osećaj da je kultura jedinstvena konstanta, konstanta koja pripada svima, kao i da bi smo bili aktuelni i raznovrsni, naši programi bili su koncipirani tako da pokriju najširi spektar kulturne ponude kroz već definisne segmente organizacije rada naše institucije. U 2013. godini delovanje Kulturnog centra Vršac odvijalo se kroz realizaciju programa u desetak programskih kategorija: filmske, likovne, muzičke, scenske 

književne, folklorne, edukativne, sportske, te kategorije mešovitih i ostalih programa.

U prilogu ovog izveštaja nalazi se detaljna analitika svih dešavanja u Kulturnom centru Vršac tokom 2013. godine iz koje se može videti da je ova instucija održala konstantan broj posetilaca u odnosu na prethodnu godinu (blizu 25.000 - u šta ulazi i poseta programima Vršačkog venca, te folklornim programima u okviru Grožđebala). Do izvesnih promena u broju posetilaca dolazilo je samo u okviru različitih programskih kategorija, ali na generalnom nivou, poseta programima Kulturnog centra Vršac je konstantna. 
Poštujući polazište da je potreba svakog čoveka da izrazi sebe kroz različite metaforičke načine, kao i da konzumira izražaje drugih, naši programi odvijali su se kroz različite vrste programa: izložbe, koncerte, tribine, predavanja, promocije, multimedijalne programe, projekcije, predstave, akcije, radionice, performanse, javne manifestacije, te programe narodnog stvaralaštva. Ova raznovrsnost doprinela je i kvalitetnijoj promociji same institucije, što se oseća ne samo kroz broj posetilaca našim programima, već i kroz medijsku zastupljenost tih programa, te broj ljudi koji aktivno prate naše programe putem interneta. Struktura kulturnih potreba jedne sredine uslovljena je najčešće kulturnim nasleđem, aktuelnim sociološkim okruženjem, stalnim procesima u kulturnoj industriji. Naša institucija, insistirajući na raznovrsnosti programa, na ovaj način pokušava da utiče i na profilisanje kulturnih potreba naše lokalne sredine.                       
Obzirom da je Vršac grad mnogostrukog identiteta ideja vodilja u koncipiranju programa bila je i to da se kulturom može podržati ideja o jedinstvenosti u ovom segmentu društva i to kao nešto što će dopineti napretku i obnovi naše kulture uopšte. U tom smislu kroz programe Kulturnog centra Vršac u 2013. godini bile su predstavljene različite nacionalne kulture: mađarska, rumunska, makedonska, francuska, obuhvaćene su marginalizovane ciljne grupe, a vodilo se računa i o tome da deca i mladi dobiju svoj prostor kada je u pitanju zadovoljavanje njihovih kulturnih potreba.
Obzirom da kultura govori sve jezike, da svojom raznolikošću doprinosi stvaranju dobrog ambijenta zajedništva, Kulturni centar Vršac je i ranijih godina imao programe saradnje sa mnogim institucijama i pojedincima, kako sa strane, tako i u samom gradu. Ta dobra praksa je održana i ove godine, a posebno bismo izdvojili dva izuzetno kvalitetna partnerstva: sa Udruženjem muzičara „Sax“ na realizaciji manifestacije „50 godina rokenrola u Vršcu“ i partnerstvo sa Unijom studenata Vršca u realizaciji nekoliko njihovih projekata. Partnerski programi tog tipa pokazali su se kao siguran model održivog razvoja kulture sa posebnim akcentom na ekonomski segment.
Osim Vršačkog venca koji je i ove godine bio primer dobro organizovane međunarodne manifestacije (nastupi 18 ansambala iz 12 zemalja učesnica uz bogat prateći program manifestacije) i konkurs dečijih radova za nagradu Paje Jovanovića je ove godine poprimio međunarodni karakter sa težnjom da u narednom periodu to postane značajna međunarodna manifestacija za decu i omladinu koja će promovisati grad u širem smislu, posebno što nosi ime našeg poznatog umetnika Paje Jovanovića.
Medijska zastupljenost Kulturnog centra Vršac je na jednom konstantnom, vrlo zadovoljavajućem  nivou, a ogleda se kroz izuzetnu saradnju sa pisanim i elektronskim medijima kako na lokalnom tako i na nacionalnom nivou, što se može  videti u priloženom dodatku.
Osim insistiranaja na profesionalnosti u programskom smislu, ono čime posebno možemo da se pohvalimo je svakako mišljenje državne revizije koja je pohvalila rad Kulturnog centra.
Kulturni centar Vršac, kroz razvojni proces u poslednjih pet godina, teži da stručnošću, savremenim pristupom radu, profesionalnošću, stalnim kvalitativnim i kvantitativnim rastom ide ka većoj međunarodnoj saradnji što će biti samo jedan od prioritetnih ciljeva za narednu godinu. 
Insistiranjem na kvalitetu u radu Kulturni centar Vršac daje razloge za opravdanost jačanja podrške institucijama kulture (što naša lokalna uprava i čini), sa jednim zajedničkim ciljem - da kultura i njeni proizvodi postanu tekovina civilizacije, ključni zamajac našeg društva.
REZULTATI ISTRAŽIVANJA
U periodu 01.01. – 31.10.2013. godine Kulturni centar Vršac realizovao je 111 programa (18 programa manje u odnosu na 2012. godinu), pri čemu je važno napomenuti da su aktivnosti Sekcije ljubitelja filma „Ervin Mareš“, te filmskih revija i festivala računate kao jedan program, a ne po broju projekcija koji varira od 3 – 6 po sekciji, odnosno reviji/festivalu. U broj programa ove godine nisu ubačene dramske radionice za decu koje Edu teatar realizuje u saradnji sa Kulturnim centrom Vršac, kao ni književni programi Vršačkog književnog kluba koji se takođe realizuju u prostoru KC.

Izveštaj obuhvata istraživanja i analizu u sledećim oblastima:

· Kategorije programa

· Vrste programa

· Uzrasne grupe

· Struktura programske organizacije

· Struktura programske saradnje

· Struktura prostorne realizacije programa

· PR & Medijska promocija Kulturnog centra Vršac

Svaka od kategorija obuhvata istraživanje po broju programa i ostvarenoj poseti, osim zadnje kategorije - PR & Medijska promocija Kulturnog centra Vršac koja se bavi vidljivošću Kulturnog centra u javnosti.

Kategorije programa

U osnovnu podelu programa Kulturnog centra Vršac, prema programskim kategorijama, ove godine uvedene su još dve kategorije; sportski i edukativni programi kao kategorije programa koji zaslužuju da budu posebno pomenuti, a koji su do sad bili svrstani u kategoriju ostalih programa.

  Najveći broj programa, u periodu januar-decembar 2013. godine, realizovan je u kategoriji filmskih programa - 19% odnosno 20 programa od ukupnog broja. Slede likovni sa 16% - 17 programa,  muzički i scenski sa po 15% (17 programa), književni sa 8% (9 programa), folklorni sa 7% (8 programa), te edukativni, mešoviti, sportski i ostali programi sa po 5%, odnosno 5 - 6 programa po kategoriji.

Programe Kulturnog centra Vršac, u 2013. godini, posetilo je, videlo i u njima učestvovalo blizu 25.000 lica (24.830). Najveći broj poseta, kao i uvek, broje folklorni programi  - 11.050 posetilaca, odnosno 44% od ukupnog broja posetilaca, zbog MFF „Vršački venac“, folklornih programa u okviru Grožđebala, te celovečernjih koncerata KUD-ova koji su ove  godine bili organizovani u okviru Vršačkog kulturnog leta. Bez obzira na povećan broj programa u ovoj kategoriji (sa 2 na 8), poseta istima je za blizu 3.000 posetilaca manja u odnosu na isti period prethodne godine. Nakon folklornih programa najbolju posetu zabeležili su muzički programi sa 4.400 posetilaca, odnosno 18%, što je za gotovo 3.000 posetilaca više u odnosu na izveštaj za isti period prošle godine. Tome su svakako doprinele dve koncertne večeri u okviru proslave 50 godina r’n’r, koncerti orgulja u crkvi Sv Gerharda, te koncerti organizovani u okviru Vršačkog kulturnog leta. Slede likovni programi sa 8% (2.050 posetilaca), sportski i ostali programi sa po 6%, odnosno 1.400 posetilaca po kategoriji, filmski sa 6% odnosno 1.380 posetilaca, scenski sa 5%, osnosno 1.150 posetilaca, mešoviti sa 4% (1.100 posetilaca), te književni (570 posetilaca) i edukativni (330 posetilaca) sa po manje od 3%. 

Vrste programa

Što se tiče podele na vrste programa, najveći broj programa u 2013. godini, realizovan je u kategoriji tribine, predavanja i promocije - 19% (21 program), slede projekcije sa 16% (19 programa), izložbe sa 16% (18 programa), predstave sa 15% (17 programa), koncerti 15% (17 programa), multimedijalni programi, javne manifestacije i akcije, radionice i performansi sa po 5% (5 - 6 programa) i programi narodnog stvaralaštva (kao posledica novog usložnjavanja u vrstama programa) sa 4%, odnosno 4 programa.

U poređenju sa prošlogodišnjim izveštajem, ove godine došlo je do rasta broja programa u svim vrstama programa osim kod multmedijalnih programa koji beleže stagnaciju i akcija, radionica i performansa koji beleže značajan pad sa 33 na 6 programa. 

Kada govorimo o poseti u okviru podele na vrste programa javne manifestacije su bile najposećenije sa 8.850 posetilaca, odnosno 36%. Slede koncerti sa 4.780 posetilaca  - 19%, programi narodnog stvaralaštva sa 2.300 posetilaca - 9%, izložbe sa 2.170 posetilaca, takođe 9, %akcije, radionice i performansi sa 2.070 posetilaca - 8%, tribine, predavanja i promocije sa 1.650 – 7%, projekcije sa 1.280 posetilaca, odnosno 5% predstave sa 1.150 posetilaca, takođe 5%, te multimedijalni programi  sa 580 posetilaca, odnosno 2%. U odnosu na prošlogodišnji izveštaj poseta svih programa u okviru podele na vrste programa beleži porast (najviše kod koncerata sa 1.510 na 

4.230), osim kategorije javnih manifestacija koja beleži pad sa 14.120 na 8.850. Razlog tome je pad posete na MFF Vršački venac, kao i slabom učešću i lošoj poseti različitim opštinskim smotrama.

[image: image4.emf]Broj posetilaca po vrstama programa

Ciljne/uzrasne grupe

Kada govorimo o podeli na ciljne/uzrasne grupe najveći broj programa realizovan je u kategoriji programi za odrasle (57 programa, odnosno 51%), što je, procentualno gledano, nešto više u odnosu na izveštaj za 2012. godinu. Veću razliku imamo u preostale dve kategorije, kod programa za decu i mlade koji beleže pad sa 54 programa odnosno 42% u 2012. na 23 programa, odnosno 21% u 2013. kao i programa za sve uzraste koji beleže rast sa 15 na 31 program (12% u odnosu na 28% ove godine). Što se tiče posete u okviru programa namenjenih određenim ciljnim/uzrasnim grupama, najveći procenat odlazi, razumljivo, na programe namenjene svim generacijama – 68% odnosno 16.930 posetilaca, a slede programi za odrasle sa 18%, odnosno 4.500 posetilaca i  programi za decu i mlade 14%, odnosno 3.400 posetilaca, što su procenti koji odgovaraju onima iz istog perioda prošle godine.

Struktura programske organizacije

U periodu od 01.01. – 31.12.2013. godine Kulturni centar Vršac je 61% programa (ili 68 programa) realizovao u sopstvenoj organizaciji, a u preostalih 39% (43 programa) bio je suorganizator.  U odnosu na izveštaj iz istog perioda prošle godine broj programa suorganizacije povećan je za 11% što govori o tome da se ranije uspostavljena saradnja sa udruženjima, institucijama i pojedincima ove godine još više učvrstila i poboljšala. Kulturni centar Vršac koji je, u prethodnim godinama, prepoznat kao dobar partner na organizaciji programa, to ostaje i na dalje za svoje partnere: Edu teatar, Udruženje Prijatelji vršačkih orgulja, OŠ Jovan Sterija Popović, EU Avalon, Udruženje muzičara Vršca SAX, Foto klub Vršac, NP Sterija, Unija studenata Vršca, itd. Važno je, takođe, napomenuti da više od trećine ukupne posete Kulturnog centra Vršac nose upravo programi koji su rađeni u koprodukciji. 

Struktura programske saradnje

Kada je reč o strukturi programske saradnje, u 2013. godini, cifre su nešto drugačije u odnosu na na isti period prošle godine. Iako je procenat angažovanja lokalnih umetničkih kapaciteta i dalje na zavidnom nivou (saradnja u lokalu – 71 program, odnosno 64%, van lokala 40 programa, odnosno 36%), ipak su ti procenti niži no ranije kada su iznosili 75% prema 25% u korist lokala. Razlog tome su sada već kontinuirana saradnja koja je ostvarena sa pojedinim udruženjima i institucijama van Vršca, kao što su Francuski filmski institut, Međunarodni festival dokumentarnog filma Beldocs, Filmski festival „Slobodna zona“, itd... Poseta programa realizovanih u saradnji sa lokalnim institucijama, udruženjima i pojedincima više je nego ubedljiva i čini više od 4/5 ukupne posete.

Prostorna realizacija programa

Kada govorimo o prostornoj realizaciji programa, 73 programa (66%) realizovano je u prostoru Kulturnog centra, a 38 programa (34%) van prostora Kulturnog centra, što su takođe nešto drugačiji procenti u odnosu na izveštaj iz istog perioda prethodne godine, gde je taj odnos bio 75%/25%. Razlog tome je veliki broj programa realizovan u okviru Vršačkog kulturnog leta u centru grada.

PR & Medijska promocija Kulturnog centra Vršac

U periodu 01.01. – 31.12.2013. godine iz Kulturnog centra Vršac prosleđeno više od 100 saopštenja za javnost. Objavljeno je blizu 60 novinskih članaka (Vršačka kula, Vršačke vesti, Libertatea), Radio Novi Sad emitovao je 50-tak najava programa od čega 20-tak izjava - uključenja uživo iz Kulturnog centra. Emitovano je  više od 300 informativnih tv najava, kao i više od 120 priloga i 20-tak gostovanja koji su se ticali Kulturnog centra Vršac (TV Banat, TV Viktorija, TV IN, TV Lav, RTV Vojvodine, RTS, Prva TV). Redovno smo praćeni od strane lokalnih internet portala (E-Vršac, Vršac plus) na kojima je objavljeno više od 120 tesktova/najava, te drugih internet portala u Srbiji (Seecult portal za kulturu jugoistočne Evrope, Arte, Portal RTV Vojvodine, Portal za kulturu Vojvodine, Vesti.rs, Portal opštine Vršac, itd) na kojima je takođe objavljen značajan broj tekstova/najava. Značajan segment promocije, kao i prethodnih godina, čine štampani materijali, prepoznatljivi kao deo vizuelnog identiteta Kulturnog centra Vršac. Internet segment promocije Kulturnog centra Vršac rađen je putem sajta Kulturnog centra i društvenih mreža (Facebook, Twiter). 

Parametri skinuti sa programa Google analytics  pokazuju sledeće: Sajt Kulturnog centra Vršac u periodu 01.01. – 31.12.2013. godine beleži 12.582 posete, od čega je 8.128 (63,4%) novih dolazaka na sajt, a 4.454 (36,6%) su ponovljena dolaska. Za pomenuti period pregledano je 32.453 strana, a po poseti su u proseku pregledane 2,58 strane sa prosečnim zadržavanjem na sajtu od 2:22 min. Do 5.641 (44,83%) poseta sajtu došlo putem pretraživača Google, 4.233 (33,64%) dolaska na sajt su linkovana sa društvenih mreža (Facebook), 1.555 poseta (12,36%) linkovano je preko ključnih reči (Kulcentar, kc vrsac,itd...), bilo je 206 (1.64%) direktnih poseta sajtu KC, 215 poseta linkovano je sa informativnog portala E-Vršac (1,71%), a od preostalih 1125 poseta većina je linkovana sa web strana partnerskih organizacija Kulturnog centra Vršac ili medijskih portala (Vršački venac, TOO Vršac, NP Sterija, Seecult itd). 

Interesantno je osvrnuti se i na demografske podatke koji nam pokazuju da 60% poseta sajtu čini starosna kategorija od 18 do 34 godine, a da od toga 54,15% čine muškaraci, a 45,85% žene.

SPISAK PROGRAMA KULTURNOG CENTRA VRŠAC ZA PERIOD 01.01.2012. – 31.12.2012.

1.
Edu teatar 5godišnjica postojanja, 05.02.2013. 

2.
Promocija Venca na Susretima organizatora, 14.02.2013. 

3.
Izložba “O’zvučenje”,  14.02.2013. 

4.
Franz Metz - predavanje o orguljama 23.02.2013. 

5.
Fimska sekcija „Ervin Mareš“, februar, 5 projekcija

6.
IV godišnja izložba Foto kluba 01.03.2013. 

7.
Javni čas “Mi na stranicama istorije”, 04.03.2013.

8.
Promocija Nova tehnologije u rasveti 05.03.2013. 

9.
Promocija knjige “Majke poznatih”, Jovan Ćirilov 06.03.2013. 

10.
Smotra recitatora 2013, 09.03.2013. 

11.
Predavanje - Rock pesnici- Leonard Cohen, 14.03.2013. 

12.
Revija Alternative FilmVideo festivala 18-20.03.2013.

13.
Svetski dan pozorišta za decu i mlade, 20.03.2013. 

14.
Veče sa Mirom Banjac, 26.03.2013. 

15.
Fimska sekcija „Ervin Mareš“, mart, 4 projekcije

16.
Izložba dečijih literarnih radova „Jedni drugima“, 02.04.2013. 

17.
Opštinske smotre dečijeg i izvornog stvaralaštva, 06.04.2013. 

18.
Književno veče posvećeno Bori Stankoviću, 11.04.2013. 

19.
Foto radionica „Fotografija i savremenost“, 13.04.2013. 

20.
Predstava za decu „Štrumf Mrgud u cirkusu“, 13.04.2013. 

21.
Filmski festival „Slobodna zona“, 15-19.04.2013. 

22.
Tribina/Javna debata “Fenomen Wikileaks”, 17.04.2013. 

23.
Izložba „Muzej nasilja“, 19.04.2013. 

24.
Promocija knjige „Banatsko dugo oranje“, 23.04.2013. 

25.
Izložba mr Milana Grahovca, 26.04.2013. 

26.
Promocija: Break dance, Skating, BMX ridding, Rollerblading, 27.04.2013. 

27.
Fimska sekcija „Ervin Mareš“, april, 4 projekcije

28.
Revija 7. Festivala srpskog filma fantastike, 13-15.05.2013.

29.
Noć Muzeja - Izložba „Night vision“ Momira Bulovića, 17.05.2013. 

30.
Francuski filmski karavan/Pobune i strasti, 20-23.05.2013.

31.
Izložba „Na ivici opstanka“, 22.05.2013. 

32.
Izložba „Grafika ovde i sada“, 24.05.2013. 

33.
Predstava za decu „Svet bajki“, 25.05.2013. 

34.
Fimska sekcija „Ervin Mareš“, maj, 3 projekcije

35.
Koncert na orguljama Franz Metz, 14.06.2013. 

36.
Predavanje o fotografiji Tomislava Peterneka, 15.06.2013. 

37.
Koncert „Glasovi orgulja u ravnici“, 21.06.2013. 

38.
Skupština NKSS i protest kulturnih radnika, 21-23.06.2013. 

39.
Mini festival rock’n’roll filma, 24-28.06.2013. 

40.
Fimska sekcija „Ervin Mareš“, jun, 5 projekcija 

41.
VKL - Predstava Opomena, velika letnja scena,13.07.2013. 

42.
VKL - Vršački venac, festivalske večeri, velika letnja scena,15.07. – 17.08.2013. 

43.
VKL - Vršački venac, revijalni program, velika letnja scena,18.07.2013. 

44.
VKL - Celovečernji koncert GKUD Laza Nančić, velika letnja scena, 20.07.2013. 

45.
VKL - Koncert benda Jazz Therapie Für Music, bašta caffe Amsterdam, 24.07.2013.

46.
VKL - Koncert tamburaškog orkestra Peta Žica, muzički paviljon, 30.07. 2013. 

47.
VKL - Predstava za decu Štrumf Mrgud u cirkusu, muzički paviljon, 01.08.2013.

48.
VKL - Izložba Vš R’n’r Timeline, mala galerija KC, 01.08.2013. 

49.
VKL - 50 godina RNR, bašta Kulturnog centra, 02.08.2013. 

50.
VKL - 50 godina RNR, bašta Kulturnog centra, 03.08.2013. 

51.
VKL - Internacionalni evergrin (Petar Lapadat i Arva Erne), muzički paviljon na trgu, 04.08.2013.

52.
VKL - Performans Klovnovi...a ipak mi, muzički paviljon, 05.08.2013. 

53.
VKL - Koncert tamburaškog orkestra Stari znanci, muzički paviljon, 06.08.2013. 

54.
VKL - Poezija i gipsy jazz U balkanskom loncu, (Ćulum i Lepedat), muzički paviljon, 07.08.2013. 

55.
VKL - TurnirSportom do uspeha – žreb, kod krsta , 08.08.2013. 

56.
VKL - Koncert Brave Heart Bend, velika letnja scena, 08.08.2013. 

57.
VKL - Turnir Sportom do uspeha, Polet, 09.08.2013. 

58.
VKL - Predstava za decu Tajna iz zaboravljene doline, velika letnja scena, 09.08.2013. 

59.
VKL – Turnir Sportom do uspeha, Polet, 10.08.2013 

60.
VKL – Turnir Sportom do uspeha, kod krsta ,11.08.2013.

61.
VKL - Predstava Svet Bajki, velika letnja scena, 12.08.2013. 

62.
VKL - Revija avanturističkog filma, bioskop KC, 12.08. – 16.08.2013.

63.
VKL - Promocija Countryside Jam festivala, kod krsta, 19.08.2013. 

64.
VKL - Koncert KUD Petefi Šandor, velika letnja scena, 20.08. 2013. 

65.
VKL - Predstava za decu Avanture Zekavca Drekavca, velika letnja scena,21.08.2013. 

66.
VKL - Koncert KUD – ova Grozd i Sveti Sava, velika letnja scena, 22.08.2013. 

67.
VKL - Koncert  Momo bend, velika letnja scena, 23.08.2013. 

68.
VKL - Koncert tamburaškog orkestra Peta Žica, muzički paviljon, 01.09.2013.

69.
VKL - Predstava Suparnice -Akademska pozorišna scena Đumb, muzički paviljon, 03.09.2013. 

70.
VKL - Defile motociklista i humanitarni koncert za Lav Davida, muzički paviljon, 05.09.2013. 

71.
VKL - Dramsko veče Gojka Todorovića Kroz baštu Banatsku, muzički paviljon, 07.09.2013. 

72.
VKL - Koncert tamburaškog orkestra Peta Žica, muzički paviljon, 15.09.2013.

73.
Promocija knjige "Zvezde supermarket kulture" Maje Vukadinović, 17.09.2013. 

74.
Izložba fotografija i evaluacija projekta "Sportom do uspeha", 19.09.2013. 

75.
Grožđebal, kulturno umetnički program, 21. i 22.09.2013. 

76.
Koncert folklornih grupa, NP Sterija, 25.09.2013. 

77.
54. izložba Konkursa za nagradu Paje Jovanovića 2013, 27.09.2013. 

78.
Promocija knjige „Druga strana, levo“, Nenada Živkovića, 02.10.2013. 

79.
Prezentacija radova Gordana Pomorišca, 03.10.2013. 

80.
Izložba slika-instalacija KopArt-a, 04.10.2013. 

81.
Promocija dokumentarnog filma „Afrikanac“, 07.10.2013. 

82.
Dečija nedelja – vođenje kroz izložbu, 7-11.10.2013. 

83.
Dečija nedelja – Revija francuskog filma za decu, 8 -11.10.2013. 

84.
Dečija nedelja – Lutkarska predstava „Klovn Joca“, 12.10.2013. 

85.
Izložba i radionica grafike „Lutajući otisak“, 18.10.2013. 

86.
Zvučna gong kupka, 20.10.2013. 

87.
Prezentacija projekta „Moj skype kutak“, 25.10.2013. 

88.
Halloween party, 26.10.2013.

89.
Monodrama „Krojcerova sonata“ N. Bradića, Kabare teatar Tuzla, 27.10.2013. 

90.
Beldocs 2013, 28.10. – 01.11.2013.

91.
Monodrama „Bog te maz’o“, 30.10.2013.

92.
Fimska sekcija „Ervin Mareš“, oktobar, 3 projekcije

93.
Predavanje „Debatom o debati“, 04.11.2013.

94.
Izložba skulptura „Obnavljanje“, 15.11.2013. 

95.
Promocija dokumentarno – prirodnjačkog filma „Konji Krčedinske ade“, 15.11.2013. 

96.
Izložba „Umetnost se bolno rađa“ Peđe Vukućevića, 22.11.2013.

97.
Predstava za decu „Zemlja Dembelija“, 23.11.2013.

98.
Dani rumunske kulture, rumunska kinematografija, 25-27.11.2013.

99.
Dani rumunske kulture, izložba, 28.11.2013. 

100.
50 godina r’n’r, promocija knjige „Rok pod kulom“, 30.12.2013.

101.
50 godina r’n’r, promocija dokumentarca „Bonsai“, 30.12.2013.

102.
50 godina r’n’r, izložba fotografija sa manifestacije, 30.12.2013.

103.
50 godina r’n’r, Mini festival vojvođanskih mladih bendova, 30.12.2013.

104.
Filmska sekcija „Ervin Mareš“, novembar, 5 projekcija

105.
Koncert univerzitetskog hora Iuventas, 01.12.2013.

106.
Izložba ženskih rukotvorina, 11.12.2013.

107.
Dani makedonske kulture, predstava „Džamalari-Dionis“, 13.12.2013.

108.
Dani makedonske kulture, promocija knjiga „Kad život stane u jednu priču“ i „Ujedi pasa“, 13-14.12.2013.

109.
Predstava za decu „Veseli indijanci i Deda Mraz”, 14.12.2013

110.
Okrugli sto: „Uticaj folklornih festivala na razvoj manifestacionog turizma“, 17.12.2013.

111.
Filmska sekcija „Ervin Mareš“, decembar, 5 projekcija

